CELEX: 62021TN0654
Language: hr
Date: 2021-10-08 00:00:00
Title: Predmet T-654/21: Tužba podnesena 8. listopada 2021. – Eurecna/Komisija

3.1.2022   
            
            
               HR
            
            
               Službeni list Europske unije
            
            
               C 2/40
            
         
      Tužba podnesena 8. listopada 2021. – Eurecna/Komisija
      (Predmet T-654/21)
      (2022/C 2/56)
      Jezik postupka: talijanski
      
         Stranke
      
      
         Tužitelj: Eurecna SpA (Venecija, Italija) (zastupnik: R. Sciaudone, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijanu odluku;
               
            
                  —
               
               
                  naloži Komisiji podnošenje izvješća Europskog ureda za borbu protiv korupcije i povezanih priloga; i
               
            
                  —
               
               
                  naloži Komisiji snošenje troškova ovog postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na povredi obveze obrazlaganja.
                  
                              —
                           
                           
                              U tom se pogledu navodi nedosljednost i netipičan karakter dokumenata na kojima se temelji pobijana odluka; nedostatak i nedosljednost obrazloženja u vezi s dopisom od 25. lipnja 2019. o raskidu ugovora; povreda obveze obrazlaganja u vezi s istražnim aktima Europskog ureda za borbu protiv prijevara i povreda obveze obrazlaganja zbog neodređenosti, općenitosti i materijalne nepotkrijepljenosti zaključaka Europskog ureda za borbu protiv prijevara.
                           
                        
            
                  2.
               
               
                  Drugi tužbeni razlog, koji se temelji na povredi načela dobre uprave i dužne pažnje u upravnom postupku u vezi s računovodstvenom revizijom koju je izvršilo društvo Ernst & Young.
               
            
                  3.
               
               
                  Treći tužbeni razlog, koji se temelji na povredi prava obrane u vezi s računovodstvenom revizijom koju je izvršilo društvo Ernst & Young.
               
            
                  4.
               
               
                  Četvrti tužbeni razlog, koji se temelji na povredi načela dobre uprave zbog povrede obveze nepristranosti u upravnom postupku.
               
            
                  5.
               
               
                  Peti tužbeni razlog, koji se temelji na pogrešnom tumačenju ugovora u izvješću društva Ernst & Young.